Source: https://ispis.sk/judikatura/KSKE/12Cb625/1999
Timestamp: 2020-04-03 03:18:07+00:00
Document Index: 10754567

Matched Legal Cases: ['§ 96', '§ 96', '§ 96', '§ 146', '§ 11', '§ 42', '§ 221', '§ 205', 'súd ', 'súd ', '§ 96', 'súd ', 'súd ', 'súd ', '§ 146', '§ 11', 'súd ']

KSKE 12 Cb 625/1999 - iSpis
iSpis Judikatúra – KSKE 12 Cb 625/1999
KS v Košiciach, dátum 20.05.2012, sp.zn. KSKE 12 Cb 625/1999
§ 96 ods. 1 OSP § 96 ods. 3 OSP
§ 96 ods. 1 OSP § 146 ods. 1 písm. c) OSP § 11 ods. 4 zákona č. 71/1992 § 42 ods. 3 zákona č. 621/2005 § 221 ods. 1 zákona č. 621/2005 § 205a zákona č. 621/2005
Súd: Krajský súd Košice Spisová značka: 12Cb/625/1999 Identifikačné číslo súdneho spisu: 7099899374 Dátum vydania rozhodnutia: 21. 05. 2012 Meno a priezvisko sudcu, VSÚ: Mgr. Jolana Fuchsová ECLI: ECLI:SK:KSKE:2012:7099899374.5
Uznesenie Krajský súd v Košiciach v právnej veci žalobcu U. S. O. I., s.r.o., A. X. U. S. O., XXX XX I., IČO: XX XXX XXX proti žalovanému W.. Q. X., I. XX, I., správca konkurznej podstaty úpadcu B. D. s.r.o., D. 2, XXX XX B., IČO: XX XXX XXX o zaplatenie 42 453,08 eur takto
Vracia žalobcovi súdny poplatok za návrh v sume 1 681,00 eur prostredníctvom Daňového úradu I., U. 2, I..
Žalobca v návrhu na začatie konania uplatnil právo na zaplatenie peňažnej sumy 1 278 941,60 Sk (42 453,08 eur) .
Podaním zo dňa 14.5.2012 vzal žalobca svoj návrh na začatie konania v celom rozsahu späť.
Podľa § 96 ods. 1, 3 O.s.p. žalobca môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Nesúhlas žalovaného so späťvzatím návrhu nie je účinný, ak dôjde k späťvzatiu návrhu skôr, než sa začalo pojednávanie.
Žalobca vzal návrh na začatie konania späť celkom pred začatím pojednávania, preto súd podľa citovaných ustanovení konanie zastavil.
Na náhradu trov konania žiaden z účastníkov nemá právo podľa § 146 ods. 1 písm. c/ O.s.p., pretože konanie bolo zastavené.
Žalobca zaplatil súdny poplatok za návrh vo výške 51 156,00 Sk (1 698,00 eur) na účet súdu dňa 22.5.2000.
Podľa § 11 ods. 4 zák. č. 71/1992 Zb. v znení zák. č. 621/2005 Z.z. súdny poplatok vracia žalobcovi krátený o sumu 1%, najmenej však 6,70 eur.
Na základe uvedeného ustanovenia súd rozhodol o vrátení súdneho poplatku vo výške 1 681,00 eur (po krátení o sumu 17,00 eur) . Súdny poplatok bude vrátený cestou príslušného daňového úradu - Daňového úradu I., U. 2, I..